Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 557

3. A köztársasági elnök által értelmezni kért Alkotmány 30/A. § (1) bekezdés j) pontjában foglalt alkotmányi rendelkezés alapján a köztársasági elnök: – adományozza a törvényben meghatározott címeket, érdemrendeket, kitüntetéseket, – és engedélyezi azok viselését. 2007/87. szám Az Alkotmány értelmezni kért rendelkezése sem az „adományoz”, sem „a törvényben meghatározott” alkotmányi fordulatok tekintetében nem ad további eligazítást a hivatkozott rendelkezések tartalmának a meghatározására. 3.1. A „törvényben meghatározott” alkotmányi fordulat egyfelõl arra utal, hogy a törvényhozó törvényi szinten szabályozza az államfõ által adományozható állami címeket, érdemrendeket, kitüntetéseket, és az Alkotmány 30/A. § (1) bekezdésének j) pontja ezeknek az állami kitüntetéseknek a köztársasági elnök által történõ adományozásáról rendelkezik. [Ettõl eltérõ esetkört jelent a köztársasági elnök által létrehozott (alapított), és ezáltal ténylegesen általa adományozott (odaítélt) kitüntetések, emlékérmek adományozása.] Másrészt az említett alkotmányi fordulat az állami kitüntetések adományozására vonatkozó, jelenleg hatályos jogszabályi rendelkezésekre, a kitüntetés-adományozás folyamatának eltérõ jogforrási szinteken szabályozott mozzanataira utal. Az állami kitüntetések Alkotmány 30/A. § (1) bekezdés

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes